CELEX: 62011TN0183
Language: bg
Date: 2011-03-28 00:00:00
Title: Дело T-183/11: Жалба, подадена на 28 март 2011 г. — MIP Metro/СХВП — Jacinto (My Little Bear)

14.5.2011   
            
            
               BG
            
            
               Официален вестник на Европейския съюз
            
            
               C 145/37
            
         Жалба, подадена на 28 март 2011 г. — MIP Metro/СХВП — Jacinto (My Little Bear)
   (Дело T-183/11)
   2011/C 145/62
   Език на жалбата: английски
   
      Страни
   
   
      Жалбоподател: MIP Metro Group Intellectual Property GmbH & Co. KG (Дюселдорф, Германия) (представители: J.-C. Plate и R. Kaase, адвокати)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Manuel Jacinto, Lda (S. Paio de Oleiros, Португалия)
   
      Искания на жалбоподателя
   
   
               —
            
            
               да се спре производството до окончателното произнасяне с решение на португалското Патентно ведомство по подаденото на 23 март 2011 г. от жалбоподателя искане за отмяна на по-ранна португалска регистрация на марка № 384674;
            
         
               —
            
            
               при неуважаване на искането за спиране на производството, то разглеждането му да продължи, като
            
         
               —
            
            
               се отмени Решение на първи апелативен състав на Службата за хармонизация във вътрешния пазар (марки, дизайни и модели) от 20 януари 2011 г. по преписка R 494/2010-1, и
            
         
               —
            
            
               ответникът се осъди да заплати разноските, включително тези, които са направени в хода на апелативното производство.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: фигуративна марка „My Little Bear“ в кафяв, черен, бял, и червен цвят за стоки от класове 12, 18, 20, 24, 25 и 28 — заявка за регистрация като марка на Общността № W00962622
   
      Притежател на марката или знака, на която/който се прави позоваване в процедурата по възражение: другата страна в производството пред апелативния състав
   
      Марка или знак, на която/който се прави позоваване в подкрепа на възражението: португалска регистрация № 384674 на фигуративната марка „Little Bear“ за стоки от клас 18
   
      Решение на отдела по споровете: отхвърля заявката по отношение на всички спорни стоки.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) от Регламент № 207/2009 на Съвета, доколкото апелативният състав неправилно е приел, че съществува вероятност от объркване между заявената марка и марката, която ѝ се противопоставя, тъй като в съставните марки доминиращи били словните елементи.